钦定古今图书集成/明伦汇编/官常典/第621卷 > 严十八郎中在郡日改制东南楼因名清辉未
## 钦定古今图书集成/明伦汇编/官常典/第621卷 > 严十八郎中在郡日改制东南楼因名清辉未

立标榜，征归郎署。予既到郡，性爱楼居，宴游其间，颇有幽致，聊成十韵，兼戏寄严　前人

严郎置兹楼，立名曰清辉。未及署花榜，遽征还粉闱。
去来三四年，尘土登者稀。今春新太守，洒扫施帘帏。
院柳烟婀娜，檐花雪霏微。看山倚前户，待月阐东扉。
碧窗戛瑶瑟，朱阑飘舞衣。烧香卷幕坐，风燕双双飞君作不得住，我来幸因依。始知天地间，灵境有所归。